***RAZGOVOR SA ZNANCEM***

***Obično kada se piše i vrapcu, piše se i o ljudskoj dobroti. O mrvicama koje mu bacamo. Ne zaboravljamo spomenuti da je vrabac stanar naših dvorišta. Napominjemo da je živahan i zato se glasa: „ Živ,žav… „***

 ***Zimi nas ne ostavlja jer voli zimu podijeliti s nama. Ah, čini se da sve znamo o vrapcu – za odličan, pet. Ali nije tako. U to sam se uvjerila jednog dana kada je jedan vrabac pokucao na moj prozor i zaželio razgovarati.***

 ***„ O čemu? „ - upitala sam ga iznenađeno.***

 ***„ Imam problema o kojima bismo mogli razgovarati. „ – zamislite, rekao je taj maleni vrapčić.***

 ***„ A, da? „ - upitala sam ga, ne vjerujući u ono što sam čula. „ Misliš o problemu s prehrambenim mrvicama? „***

 ***„ Ah! „ - uzdahnuo je vrabac.„ Mislim o problemu s prehrambenim kukcima? „***

***I moj sivi znanac zaživče: „ Ugrožen nam je opstanak! „***

***Upravo je tako rekao. I to ON, za kojeg sam mislila da je nepismen, neškolovan, priglup, bez vlastitih misli u glavi.***

***Tumačio mi je:***

***„ Prskate voćke, povrće, zaprašujete komarce… Uništavate nam kukce, crve, gusjenice. Oduzimate nam hranu. Bio sam na privremenom boravku u Njemačkoj. Znaš li što tamo rade za dobrobit ptica? Trpe uz Rajnu komarce. Ne uništavaju ih, zbog toga da se ne poremeti ravnoteža u prirodi. A kako ćemo na ovim našim prostorima živjeti kad uništite sve kukce, crve i gusjenice? Tko će ostajati s vama zimi? Ptice selice se neće vraćati. Zaobilazit će zemlju poharanu insekticidima. „***

***„ Zar je to tako daleko stiglo? „ - prestrašila sam se. Ali ljutiti vrabac već je odletio.***

***Drugi dan sam htjela svoj razgovor s vrapcem ispričati susjedu koji ima veliki voćnjak. Ali on je upravo završio prskanje svojih voćaka. Poprskao je jabuku protiv jabučnog savijača i štitastih uši, krušku protiv lisne buhe, gnjide i gusjenica, šljivu protiv šljivine osice i savijače, trešnju protiv lisnih uši i trešnjine muhe…***

***Koliko je vrabaca i ostalih ptica i ovog proljeća ostalo bez doručka, ručka… ?***

 ***Blanka Dovjak Matković***

***ODGOVORI NA SLJEDEĆA PITANJA REČENICOM ILI KRATKIM ODGOVOROM.***

* ***Gdje živi znanac iz ove priče ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Koja je ljudska osobina vezana uz vrapca ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Zašto vrabac živi u blizini čovjeka ? ( saznaj iz priče )***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Pripada li vrabac pticama selicama ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Objasni što za tebe znači – biti živahan –.***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Koji problem ima vrapčić ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Tko je prouzročio probleme vrapčića i ostalih ptica ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Što vrapčić i ostale ptice jako vole jesti ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Zašto mi uništavamo insekte ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Što je vrapčić vidio u Njemačkoj ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Objasni pojam – ravnoteža u prirodi –***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Što je učinio susjed u svom voćnjaku ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Što su to insekticidi ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

* ***Kako nazivamo priče u kojima životinje govore ?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

 ***Pokušaj smisliti rješenje vrapčevog problema…***